Justyna Avgul



Justyna Avgul lanko mirštančius ligonius ir dėl jų atsisako saldaus miego. Dėl savanorystės Pal.kun.Mykolo Sopočkos slaugos namuose ir kitų labdaringų veiklų mergina per naktį miega po 4 ar 5 valandas.

„Noriu padėti kitiems, jaustis reikalinga. Nuo pat mažens buvau su vyresniais žmonėmis. Norėjau savanoriauti senelių prieglaudoje. Internete radau slaugos ligoninę ir nusprendžiau padėti ten“, - pasakojo „Lietuvos garbės 2014“ apdovanojimuose „Metų vilties“ nominaciją pelniusi vienuoliktokė.

Mergina slaugos ligoninėje padeda ruošti maistą, maitina, perrengia ligonius, keičia jiems sauskelnes, išeina kartu su jais pasivaikščioti. Kai reikia žmogiškos šilumos, tiesiog palaiko pacientui už rankos.

Daugelis laukia Justynos, džiaugiasi. Ji pakelia jiems nuotaiką. Yra optimistė, daug šypsosi. Nuo pat vaikystės tikėjo, kad viskas bus gerai, o jei yra sunku, tiki, jog ateis laikas, kai viskas bus geriau.

Justyna gyvena su mama, iš pirmos motinos santuokos turi 19 metų vyresnį brolį Marianą. Nuo pat jos gimimo tėtis gyvena atskirai nuo šeimos. „Susitinkam su juo. Jis turi kitą šeimą. Vyresnis brolis man – kaip tėvas, jam 37 metai. Man to užtenka“, - pasakojo moksleivė.

J.Avgul yra lenkė gyvenanti Vilniuje.

Šaltinis: <http://gyvbudas.lrytas.lt/likimai/kodel-m-mikutavicius-atsiklaupe-pries-moksleive-j-avgul.htm#.UzErrag0HQI>